Број: 422/2021-03

Датум: 14.04.2021. године

**СКУПШТИНА ГРАДА НИША**

**- Председнику Бобану Џунићу -**

**Предмет:** Предлог за допуну дневног реда

У складу са овлашћењем прописаним чланом 77. Пословника Скупштине града Ниша (''Службени лист града Ниша'', број 6/2017-пречишћен текст), Градско веће града Ниша упућује предлог да се дневни ред седнице Скупштине града Ниша, заказане за 22.04.2021. године, допуни следећим тачкама:

1. Предлог одлуке о усвајању Локалног акционог плана за социјално укључивање Рома и Ромкиња у Граду Нишу за период 2021.-2023. године
2. Предлог решења о усвајању Извештаја о раду и пословању Установе Нишки културни центар за 2020. годину
3. Предлог решења о усвајању Извештаја о раду и пословању Историјског архива Ниш за 2020. годину
4. Предлог решења о усвајању Извештаја о раду и пословању Галеријe савремене ликовне уметности Ниш за 2020.годину
5. Предлог решења о усвајању Извештаја о раду и пословању Позориштa лутака Ниш за 2020. годину
6. Предлог решења о усвајању Годишњег извештаја о раду и пословању Народног позоришта Ниш за 2020. годину
7. Предлог решења о усвајању Извештаја о раду и пословању Народног музеја Ниш за 2020. годину
8. Предлог решења о усвајању Извештаја о раду са финансијским пословањем за 2020. годину Народне библиотеке „Стеван Сремац“ Ниш
9. Предлог решења о усвајању Извештаја о раду и пословању Нишког симфонијског оркестра за 2020. годину
10. Предлог решења о усвајању Извештаја о пословању и годишњег обрачуна за 2020. годину „Народног универзитета“ Ниш

Предлогe наведених аката, које Вам у прилогу достављамо, Градско веће Града Ниша је утврдило на седници одржаној дана 14.04.2021. године.

Доношењем Одлуке о усвајању Локалног акционог плана за социјално укључивање Рома и Ромкиња у Граду Нишу за период 2021.-2023. године, доћи ће до унапређења и оснаживање локалних заједница за укључивање Рома и Ромкиња, кроз подршку текућем процесу побољшања социо-економског положаја ромске популације у локалним заједницама и спровођење приоритетних стратешких мера у Стратегији за социјално укључивање Рома и Ромкиња у Републици Србији за период 2016. до 2025. године. Имајући у виду да је Локални акциони план за социјално укључивање Рома и Ромкиња Града Ниша (ЛАП) за период 2021-2023. године израђен у оквиру Програма ИПА 2016 "ЕУ подршка инклузији Рома – Оснаживање локалних заједница за инклузију Рома" (Програм) који финансира Европска унија, а спроводи Стална конференција градова и општина (СКГО), као и да је Министарство за рад, запошљавање, борачка и социјална питања главно корисничко министарство, предлаже се Скупштини Града Ниша доношење наведене одлуке.

Управни одбори установа културе усвојили су извештаје о раду и пословању установа културе чији је оснивач Град Ниш. Извештаји о раду и пословању установа културе сачињени су у складу са Законом о култури и прописима Града, као и циљевима садржаним у оснивачким актима Установа и све активности установа културе одвијале су се према предвиђеном плану и програму. У складу са Законом о култури, Статутом Града Ниша и оснивачким актима, који прописују надлежност оснивача да разматра и усваја годишње извештаје о раду корисника буџета, предлаже се допуна предлога дневног реда седнице Скупштине Града Ниша извештајима о раду и пословању установа културе.

Управни одбор „Народног универзитета“ Ниш усвојио је Извештај о пословању и годишњи обрачун установе за 2020. годину. Извештај о пословању и годишњи обрачун за 2020. годину „Народног универзитета“ Ниш сачињен је у складу са законом и прописима Града, као и циљевима садржаним у оснивачком акту и све активности установе одвијале су се према предвиђеном плану и програму. Извештај садржи елементе остварења финансијског плана и може се контатовати да је „Народни универзитет“ Ниш у 2020. години у целини пословао са позитивним резултатом. Имајући у виду да је Извештај о пословању и годишњи обрачун за 2020. годину „Народног универзитета“ Ниш сачињен у складу са законом и прописима Града, као и циљевима садржаним у оснивачком акту, предлаже се допуна предлога дневног реда седнице Скупштине Града Ниша извештајем о раду и пословању „Народног универзитета“ Ниш.

На основу свега наведеног, предлаже се допуна дневног реда седнице Скупштине града Ниша, заказане за 22.04.2021. године.

**ПРЕДСЕДНИЦА**

 **Драгана Сотировски**